20.3.2015 Den Europæiske Unions Tidende L 76/3 II (Ikke-lovgivningsmæssige retsakter) FORORDNINGER KOMMISSIONENS FORORDNING (EU) 2015/458 af 19. marts 2015 om ændring af forordning (EF) nr. 657/2007 om gennemførelse af Rådets forordning (EF) nr. 1165/98 om konjunkturstatistik for så vidt angår etableringen af europæiske stikprøveprogrammer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1165/98 af 19. maj 1998 om konjunkturstatistik (?), særlig artikel 17, stk. 3, sammenholdt med stk. 1, litra d), og ud fra følgende betragtninger: (1) Ved forordning (EF) nr. 1165/98 er der fastlagt fælles rammer for udarbejdelsen af europæiske statistikker om konjunkturudviklingen. Ved Kommissionens forordning (EF) nr. 657/2007 (?) er der fastsat regler og betingelser for indberetningen af data for de medlemsstater, som deltager i de europæiske stikprøveprogrammer vedrørende konjunkturstatistik. Disse regler giver mulighed for at tilpasse de europæiske stikprøveprogrammer til ændringer i basisåret. De vægtninger, der bruges til at udarbejde europæiske aggregater for alle konjunkturindikatorer, blev ajourført i 2013. Denne ændring af basisår foranledigede en revision af de NACE- og CPA-positioner vedrørende henholdsvis aktiviteter og produkter, der var udvalgt for de enkelte medlemsstater, der deltager i de europæiske stikprøveprogrammer. Udvælgelsen af NACE- og CPA-positioner vedrørende henholdsvis aktiviteter og produkter bør tilpasses, så de afspejler de senere års ændringer i relevansen af de enkelte NACE- og CPA-positioner vedrørende henholdsvis aktiviteter og produkter. Forordning (EF) nr. 657/2007 bør derfor ændres. Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System — VEDTAGET DENNE FORORDNING: Artikel 1 Bilaget til forordning (EF) nr. 657/2007 erstattes af teksten i bilaget til nærværende forordning. () EFTL 162 af 5.6.1998, s. 1. () Kommissionens forordning (EF) nr. 657/2007 af 14. juni 2007 om gennemførelse af Rådets forordning (EF) nr. 1165/98 om konjunktur- statistik for så vidt angår etableringen af europæiske stikprøveprogrammer (EUT L 155 af 15.6.2007, s. 7).